इंग्ल्यान्डले हरायो वेस्ट इन्डिजलाई
ट्वान्टी-२० विश्वकप २०२४ को सुपर एट अन्तर्गत आज भएको वेस्ट इन्डिज र  इंग्ल्यान्डबीच भएको खेलमा इंग्ल्यान्ड विजयी भएको छ । इंग्ल्यान्डले वेस्ट इन्डिजलाई ८ विकेटले पराजित गर्दै सुपर एटमा विजयी सुरुआत गरेको हो ।
काठमाडौँ — ट्वान्टी-२० विश्वकप २०२४ को सुपर एट अन्तर्गत आज भएको वेस्ट इन्डिज र  इंग्ल्यान्डबीच भएको खेलमा इंग्ल्यान्ड विजयी भएको छ । इंग्ल्यान्डले वेस्ट इन्डिजलाई ८ विकेटले पराजित गर्दै सुपर एटमा विजयी सुरुआत गरेको हो ।टस हारेर ब्याटिङमा आएको वेस्ट इन्डिजले निर्धारित २० ओभरमा ४ विकेट बनाउँदै १८० रन बनाएको थियो । १८१ रनको लक्ष्यसहित आएको इंग्ल्यान्डले १७.३ ओभरमा २ विकेट गुमाउँदै लक्ष्य पूरा गर्‍यो । इंग्ल्यान्डका ओपनर फिल साल्टले ८७ रन बनाए । यस्तै जोनी बेयरिस्टोले ४८ रनको अविजित रहे । यस्तै जस बटलरले २५ र मोइन अलीले १३ रनको योगदान गरे ।वेस्ट इन्डिजका आन्द्रे रसेल र रोस्टन चेसले १-१ विकेट लिए ।पहिले ब्याटिङ गरेको वेस्ट इन्डिजले ४ विकेटको क्षतिमा १८० रन बनाएको थियो । वेस्ट इन्डिजका लागि जोनसन चार्ल्सले ३८, निकोलस पुरन र रोभम्यान पावेलले ३६/३६ रन बनाए । ब्रान्डन किङ २३ रनमा रिटार्यड हर्ट भए । यस्तै, शेरफेन रदरफोर्ड २८ र रोमारियो शेफर्ड ५ रनमा अविजित रहे ।इंग्ल्यान्डका जोफ्रा आर्चर, अदिल राशिद, मोइन अली र लियाम लिभिङस्टोनले १-१ विकेट लिए । वेस्ट इन्डिजको जारी विश्वकपमा पहिलो हार हो ।